CELEX: 62018TN0335
Language: lv
Date: 2018-05-31 00:00:00
Title: Lieta T-335/18: Prasība, kas celta 2018. gada 31. maijā – Mubarak u.c./Padome

201807060491993942018/C 259/653352018TC25920180723LV01LVINFO_JUDICIAL20180531484922Lieta T-335/18: Prasība, kas celta 2018. gada 31. maijā – Mubarak u.c./Padome
 ---documentbreak--- C2592018LV4820120180531LV0065482492Prasība, kas celta 2018. gada 31. maijā – Mubarak u.c./Padome
   (Lieta T-335/18)2018/C 259/65Tiesvedības valoda – angļu
      Lietas dalībnieki
   
   
      Prasītāji: Gamal Mohamed Hosni Elsayed Mubarak (Kaira, Ēģipte), Alaa Mohamed Hosni Elsayed Mubarak (Kaira), Heidy Mahmoud Magdy Hussein Rasekh (Kaira), Khadiga Mahmoud El Gammal (Kaira) (pārstāvji: B. Kennelly QC, J. Pobjoy, Barrister, G. Martin un C. Enderby Smith, Solicitors)
   
      Atbildētāja: Eiropas Savienības Padome
   
      Prasījumi
   
   Prasītāju prasījumi Vispārējai tiesai ir šādi:
   
            —
         
         
            atcelt Padomes Lēmumu (KĀDP) 2018/466 (2018. gada 21. marts), ar ko groza Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, un atcelt Padomes Īstenošanas regulu (ES) 2018/465 (2018. gada 21. marts), ar ko īsteno Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, ciktāl tie attiecas uz prasītājiem;
         
      
            —
         
         
            atzīt, ka Padomes Lēmuma 2011/172/KĀDP (2011. gada 21. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, 1. panta 1. punkts un Padomes Regulas (ES) Nr. 270/2011 (2011. gada 21. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, 2. panta 1. punkts nav piemērojami, ciktāl tie attiecas uz prasītājiem, un
         
      
            —
         
         
            piespriest Padomei atlīdzināt prasītāju tiesāšanās izdevumus.
         
      
      Pamati un galvenie argumenti
   
   Prasības pamatošanai prasītāji izvirza trīs pamatus.
   
            1.
         
         
            Ar pirmo pamatu tiek apgalvots, ka Padome ir pieļāvusi kļūdas vērtējumā, uzskatot, ka ir izpildīts Lēmuma 1. panta 1. punktā un Regulas 2. panta 1. punktā paredzētais kritērijs prasītāju vārdu iekļaušanai sarakstā.
         
      
            2.
         
         
            Ar otro pamatu tiek apgalvots, ka Lēmuma 1. panta 1. punkts un Regulas 2. panta 1. punkts ir prettiesiski, jo a) tiem nav juridiska pamata un/vai b) ar tiem ir pārkāpts samērīguma princips.
         
      
            3.
         
         
            Ar trešo pamatu tiek apgalvots, ka ir pārkāptas prasītāju tiesības saskaņā ar LES 6. pantu, lasot kopā ar LES 2. un 3. pantu, un Eiropas Savienības Pamattiesību hartas 47. un 48. pantu, Padomei uzskatot, ka tiesvedība Ēģiptē ir bijusi saderīga ar cilvēka pamattiesībām.